**Բրոն** Ֆրանսիայի գավառ, Օվերն Ռոն Ալպի շրջանում, մտնում է Լիոնի մետրոպոլիայի կազմում։

Աշխարհագրական դիրք
------------------

Լիոնի մետրոպոլիայի քարտեզի վրա Բրոմի դիրքը:     Բրոն     Լիոն     Լիոնի մետրոպոլիա     Դեպարտամենտ Ռոն
Բրոնը գտնվում է Փարիզից 500 կմ դեպի հարավ-արևելք և գտնվում է Լեոնի արևելքում, Լիոնի կենտրոնից հեռավորությունը 10 կմ-ից պակաս է.:

Պատմություն
-----------

Ներկայիս Բրոնում տարածքում գտնվող առաջին բնակավայրերը հայտնվել են Հռոմեական կայսրության ժամանակ։ Արևմտյան Հռոմեական կայսրության անկումից հետո 470 թվականից մինչև 1029 թվականը տարածքը զբաղեցնում է բուրգունդները, այնուհետև Ֆրանկները և այն կազմում էր Բուրգունդյան թագավորության մի մասը։ 1202 թվականին առաջին անգամ հիշատակվել է Պրեսքիլին պատկանող Բրոն բնակավայրը։ 1310-ին բնակավայրը դարձավ Սավոյայի դքսության մի մասը, որը պաշտոնականորեն Գերմանական Ազգի Սրբազան Հռոմեական կայսրության մաս էր կազմում, որտեղ այն մնաց մինչև 1355 թվականը, որից հետո դարձավ Դոֆինե գավառի մի մասը և մտավ Ֆրանսիայի թագավորության կազմի մեջ։ 1702 թվականին անցկացվեց բնակչության մարդահամար, որի մեջ նշվեց անսովոր աղքատությունը, գյուղում չկա ո՛չ շուկա, ո՛չ էլ նստարան և ամբողջ հողի 70 % եկեղեցու ձեռքում է։ 1711 թվականին կրոնական տոնի ընթացքում տեղի է ունենում ողբերգություն։ Ավազակախումբը հարձակվում է ուխտավորի վրա, որտեղ առաջանում է սարսափելի քաշքշուկ, որի հետևանքով շուրջ հազար մարդ սպանվում և զոհ է դառնում։ 1812 թվականին հայտնվում է կոմունայի առաջին կադաստրը։ Բրոնի ընդհանուր տարածքը 983 հա է, անտառապատ հողը `797 հա, անտառները` 117 հա, այգիները 34 հա, իսկ արոտավայրերը` 10 հա։ 1852 թվականին Բրոնը մտնում է Ռոնի դեպարտամետության մեջ, իսկ 1854 թվականին դառնում է համանուն համայնքի կենտրոն։ 1877 թվականին քաղաքում գործում էր պարբերական հասարակական տրանսպորտը, որը քաղաքը կապեց Լիոնի հետ, այնուհետև այն 1881 թվականին փոխարինվեց գնացքով, ապա 1902 թվականին՝ էլէեկտրական տրամվայով։ 1872-ից 1876 թվականներից ինժեներ Ժան Կլարան կառուցեց Բրոնի ամրոցը։ 1888 թվականին ասպարեզ է գալիս ջրագիծը, իսկ 1912 թվականին՝ էլեկտրականությունը։ 1910 թվականին Բրոնում կառուցվեց օդակայան, որը ժամանակի ընթացքում վերածվեց օդանավակայանի։ 1975 թվականին այն անվանվեց Սենտ-Էքզյուպերիի անունով և դարձավ Լեոնի գլխավոր քաղաքացիական օդանավակայանը։ 1920 թվականից ի վեր Բրոն, որը նախկինում հիմնականում գյուղական բնակավայր էր, սկսում է կառուցել բարձրահարկ շենքերը և վերածվում է Լիոնի արվարձանի։ 1944 թվականի օգոստոսի 7-ին, 21-ին և 28-ին Բրոնը շրջափակած նացիստական Գերմանիան Մոնլյուկ բանտում գնդակահարում է 109 դատապարտյհալների։ Բրոնը 1944 թվականի աշնանը ազատագրվելուց հետո կրկին սկսեց ակտիվորեն զարգանալ։

Կլիմա
-----


|  **Ջերմաստիճանի և տեղումների տարեկան միջին ցուցանիշները Բրոնում** |
| --- |
| Ամիս | հունվ | փետ | մարտ | ապր | մայ | հուն | հուլ | օգոս | սեպ | հոկ | նոյ | դեկ | տարին |
| բացարձակ առավելագույնը (°C) | 17,7 | 21,9 | 25,7 | 30,1 | 32,0 | 36,2 | 39,8 | 37,7 | 35,8 | 28,4 | 22,9 | 20,2 | 39,8 |
| միջին առավելագույնը (°C) | 5,7 | 8,1 | 11,6 | 15,2 | 19,4 | 23,2 | 26,6 | 25,6 | 22,4 | 16,8 | 10,1 | 5,9 | 15,9 |
| միջին ջերմաստիճանը (°C) | 2,6 | 4,5 | 7,2 | 10,3 | 14,3 | 17,9 | 20,8 | 20,0 | 17,1 | 12,5 | 6,7 | 3,2 | 11,4 |
| միջին նվազագույնը (°C) | 0,4 | 1,0 | 2,8 | 5,5 | 9,3 | 12,6 | 15,0 | 14,4 | 11,7 | 8,2 | 3,4 | 0,4 | 7,0 |
| բացարձակ նվազագույնը (°C) | −23,0 | −21,4 | −10,5 | −4,4 | −0,3 | 2,3 | 6,1 | 5,2 | 1,9 | −4,5 | −8,0 | −16,0 | −23,0 |
| տեղումների քանակը (մմ) | 54,1 | 54,5 | 62,9 | 67,8 | 86,0 | 76,6 | 60,6 | 76,7 | 75,2 | 79,5 | 71,4 | 59,2 | 824,8 |
| *Աղբյուր՝ infoclimat.fr* |

Վարչակազմ
---------

Բրոնի քաղաքապետարան

| Քաղաքապետերի ցուցակ։ |
| --- |
| Ժամանակաշրջան | Ազգանուն | Կուսակցություն | Նշումներ |
| 2015 | 2020 | Ժան Միշել Լոնգվալ | Սոցիալիստական |  |
| 1999 | 2015 | Անի Գայմո | Սոցիալիստական |  |
| 1997 | 1999 | Ժորդ Բերնեն |  |  |
| 1989 | 1997 | Ժան Ժակ Կերան | Սոցիալիստական |  |
| 1989 | 1989 | Փոլ Ռավել | Սոցիալիստական |  |
| 1971 | 1989 | Անդրե Սուզի | Սոցիալիստական |  |

Տրանսպորտ
---------

Բրոնը Լիոնի և այլ հարևան համայնքների հետ կապված է բազմաթիվ ճանապարհներով։ Քաղաքը Լինոի մետրոպոլիայի ընդհանուր տրանսպորտային համակարգի մի մասն է, որը ներառում է բազմաթիվ ավտոբուսային երթուղիներ, 2 տրամվայի գիծ (T2 և T5)։ Քաղաքում գտնվում է 1910 թվականին բացված «Լիոն-Բրոն» օդանավակայանը։ 1930 թվականից օդանավակայանը դարձել է Լիոնի հիմնական ուղևորատար տրանսպորտը։ 1964 թվականին օդանավակայանը սպասարկել է 117 769 ուղևորի և իրականացրել են 6383 չվերթ։ 2016 թվականին օդանավակայանը սպասարկվել է 12 993 ուղևորի, այդ թվում 4332 միջազգային չվերթ, 8 157 առևտրային չվերթ և 36 471 ոչ առևտրային չվերթ։

Սոցիալական ենթակառուցվածք
-------------------------

#### Առողջապահություն

* 4 հիվանդանոց

#### Կրթություն

* 23 դպրոց
* 3 քոլեջ
* 3 վարժարան (1 ընդհանուր կրթության և 2 մասնագիտական)
* 1 համալսարան

#### Մշակույթ

* 1 կինոթատրոն
* 1 մշակութային կենտրոն
* 1 մանկական ստեղծագործական տուն
* 1 հիփ հոփ պարային ստուդիա

#### Սպորտային օբյեկտներ

* 1 լողավազան
* 4 ֆուտբոլային դաշտ
* 1 ռեբգիի դաշտ
* 1 թեթև ատլետիկայի դաշտ
* 6 սպորտային սրահներ
* 1 սպորտային կենտրոն
* 7 բազմաբնույթ մարզադաշտ
* 1 սպորտային հրապարակ
* 1 ձիարշավարան
* 47 մանկական խաղահրապարակ
* 24 կմ հեծանվային ուղի

Կանաչ տարածքներ
---------------

* բազմաթիվ զբոսայգիներ
* 5 պուրակ
* 1 ամրոց



Բրոն քաղաքի արևելյան մասի համայնապատկերը
Բրոն քաղաքի արևելյան մասի համայնապատկերը

Ժողովրդագրություն
-----------------

Բրոն քաղաքի բնակչությունը 2014 թվականին կազմել է 39 283 մարդ, 1010 հա (10.1 կմ²) տարածքում բնակչության խտությունը եղել է 3889 մարդ/կմ²։

Տեսարժան վայրեր
---------------

* Բրոնի ամրոց
* «Վինատե» հիվանդանոց
* Սեն Դենի եկեղեցի
* Մեսոն Ֆորտ ամրոց (XIII դար)
* Պարիյի պուրակ
*

Քույր քաղաքներ
--------------

* Գրիմա, Գերմանիա
* Քամբեռնոլդ, Միացյալ Թագավորություն

Ծանոթագրություններ
------------------

1. ↑  Base officielle des codes postaux — La Poste, 2018.
2. ↑  «Paris-Bron». *Google Maps*. Վերցված է 2017 թ․ սեպտեմբերի 23-ին.
3. ↑  «Lyon-Bron». *Google Maps*. Վերցված է 2017 թ․ սեպտեմբերի 23-ին.
4. ↑  Quelques dates qui ont marqué l’histoire de Bron… (фр.). Ville de Bron. Проверено 22 сентября 2017.
5. ↑  «Maires». *Histoire de Bron* (ֆրանսերեն). Վերցված է 2017 թ․ սեպտեմբերի 23-ին.
6. ↑  Bus et tramway (фр.). Ville de Bron. Проверено 23 сентября 2017.
7. ↑  Aéroport de Lyon - Bron (фр.). Union des Aéroports Français. Проверено 23 сентября 2017
8. 1 2 3 4 5 6  Bron en Chifres (фр.). Ville de Bron. Проверено 23 сентября 2017.
9. 1 2 3 4 5  Patrimoine (фр.). Ville de Bron. Проверено 23 сентября 2017.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Բրոն» հոդվածին։ |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | GeoNames · INSEE |
|  |
| Չափորոշչային վերահսկողություն | BNF: 152721174 · GND: 4209602-9 · LCCN: n82032578 · SUDOC: 03001588X · VIAF: 158294397 · WorldCat VIAF: 158294397 |

 |